stanford-oval/wikipedia huggingface dataset:
רונלד מונרו פרגוסון, ויקונט נובאר הראשון
לאחר המלחמה

לאחר המלחמה שבה תנועת הסחר בין אוסטרליה לבריטניה לסדרה, אך המדיניות הפרוטקציוניסטית והבדלנית השמרנית איימה על חזון האחדות הליברלית. במאי 1919 הביע פרגוסון את רצונו להתפטר מתפקידו. במהלך ביקורו של הנסיך מוויילס ב-1920 הופעל עליו לחץ לחזור בו. פרגוסון היה המושל הכללי המוצלח ביותר של אוסטרליה עד אותה עת. אוסטרליה לקחה חלק חשוב במאמץ המלחמתי, אך יוז הוביל מהלכים של ניתוק הדרגתי של הקשר עם האימפריה, העם האוסטרלי דרש תהליך של דמוקרטיזציה. באוקטובר 1920 עזב פרגוסון את אוסטרליה לאחר יותר משש שנים בתפקיד.
בשובו לבריטניה הוענק לו תואר האצולה, ויקונט נובאר. לויד ג'ורג' מינה אותו להיות סגן נשיא מועצת החינוך. הוא היה שותף פוליטי קרוב של סר אדוארד גריי.
עם עלייתה לשלטון של ממשלת בונר לואו, מונה פרגסון כשר המדינה לענייני סקוטלנד. הוא קיבל אזרחות כבוד של העיר אדינבורו וגילה עניין רב בהיסטוריה ובמסורות של מולדתו. לאחר הפוגה קצרה בשלטון הלייבור הוא סיים את תפקידו ומונה להיות יושב ראש ועדת הכיבודים. עוד בהיותו השר לענייני סקוטלנד הוא נהיה חבר הוועדה לאתרים היסטוריים. הוא כיהן כדירקטור של חברת ביטוח ושל הבנק של סקוטלנד. ב-1926 הוענק לו תואר אביר מסדר הדרדר. הוא מת ב-30 במרץ 1934 בגיל 74.
רוסיה באירוויזיון 2005

רוסיה השתתפה באירוויזיון 2005 עם השיר "Nobody Hurt No One" שבוצע על ידי נטליה פודולסקייה, עקב מיקומה של רוסיה באירוויזיון 2004.
לפני האירוויזיון

בתחילת ינואר 2005 יצאה מודעה טלוויזיונית מטעם הערוץ הראשון המכריזה על מיון לקראת גמר לאומי שיתקיים על ידי הערוץ והזוכה בו ייקבע על פי הצבעות הצופים.
צוות שופטים מקצועי מאישים העוסקים בתחום המוזיקה מיין את המועמדים עבור הגמר הלאומי.
התחרות נערכה במתכונת של ארבעה אירועים של שלושה חצאי גמר וגמר, מכל אחד משלושת חצאי עלו שלושת הביצועים שזכו למרב הקולות אל הגמר.
כל ארבעת המופעים נערכו באולפנים של הערוץ, שודרו בשידור ישיר והונחו על ידי יאנה צ'וריקובה ואנדריי מלחוב, בין האמנים שהופיעו במסגרת החלק האומנותי של אירועי הגמר הלאומי הם: יוליה סאביצ'בה ובוני טיילר.
לפני האירוויזיון > הגמר הלאומי

| סדר השמעה | מבצע | שיר | אחוז הקולות | מיקום |
| --- | --- | --- | --- | --- |
| 1 | אלכסנדר פניוטוב & אלקסיי צ'ומאקוב | Balalayka | 11.6% | 5 |
| 2 | ג'אם & ילנה טרלייבה | No More War | 10.4% | 6 |
| 3 | אירינה סצ'וט | Identify yourself | 8.6% | 7 |
| 4 | צ'איי ודוויום | Lusille is My Name | 5.2% | 8 |
| 5 | וארוארה | Letala da pela | 12.6% | 4 |
| 6 | סלאבה | I Wanna Be the One | 2.9% | 9 |
| 7 | דימה בילאן | Not That Simple | 15.0% | 2 |
| 8 | אנסטסיה סטוטסקאייה | "Shadows Dance All Around Me" | 13.5% | 3 |
| 9 | נטליה פודולסקייה | Nobody Hurt No One | 20.2% | 1 |
באירוויזיון > נקודות שהוענקו לרוסיה

| 12 נקודות | 10 נקודות | 8 נקודות | 7 points | 6 נקודות |
| --- | --- | --- | --- | --- |
|  בלארוס בלארוס |  לטביה לטביה  מולדובה מולדובה |  |  אסטוניה אסטוניה  פינלנד פינלנד  ליטא ליטא |  |
| 5 נקודות | 4 points | 3 נקודות | 2 נקודות | 1 נקודה |
|  |  אוקראינה אוקראינה |  |  |  |
ריאל במקו

איגוד ספורט ריאל במקו (בצרפתית: Association Sportive du Real Bamako) היא קבוצת כדורגל מאלית מהעיר במקו אשר משחקת בליגת העל המאלית.
הקבוצה נוסדה בשנת 1960, ולאורך השנים זכתה בשש אליפויות.
תארים והישגים

אליפות מאלי (6)
1969, 1980, 1981, 1983, 1986, 1991
הגביע המאלי (10)
1962, 1964, 1966, 1967, 1968, 1969, 1980, 1989, 1991, 2010
שחקני עבר מפורסמים

מאלי סאליף קייטה
מאלי דיאדייה סמאסקו
מאלי איב ביסומה
מאלי מוחמד קמארה
מאלי קווין זוהי
מאלי שייק דוקורה
מאלי מוסא דומבייה
מאלי מחמדו סידיבה
מאלי קלילו טראורה
מאלי בובקאר דיארה
מאלי איבורהימה סידיבה
מאלי קליפה קוליבאלי
קמרון מארק אמבואה
ריאל בורגוס

מועדון הכדורגל ריאל בורגוס (בספרדית: Real Burgos Club de Fútbol) היה מועדון כדורגל מבורגוס שבספרד. ברוב העונות שיחק המועדון בליגות הנמוכות, מלבד שלוש עונות בלה ליגה.
היסטוריה

המועדון נוסד ב-1983, לאחר פירוקו של מועדון הכדורגל בורגוס.
בעונת 1989/1990 ריאל בורגוס הצליחה לסיים במקום הראשון בליגה השנייה ולעלות ללה ליגה בפעם הראשונה, שבע שנים בלבד לאחר הקמתה כמועדון מקצועני. בעונתה הראשונה בליגה הבכירה ריאל בורגוס הפתיעה וסיימה במקום ה-11, לאחר שצברה 37 נקודות. בעונה שלאחר מכן היא הצליחה לסיים במקום התשיעי, לאחר ששוב צברה 37 נקודות. את עונתה השלישית בלה ליגה סיימה הקבוצה במקום האחרון, לאחר שצברה 22 נקודות בלבד, וירדה לליגה השנייה. הקבוצה לא התחרתה בעונת 1994/1995 בשל בעיות פיננסיות, התחרתה בליגה הרביעית בעונת 1995/1996, ומאז הפסיקה את פעילותה.
בעונת 2011/2012 הוקמה הקבוצה מחדש, ושיחקה בליגה השישית. היא העפילה עד לליגה הרביעית, ובעונת 2017/2018 סיימה במקום האחרון בליגה. הקבוצה תבעה את ההתאחדות על אי-סדרים במשחקים האחרונים, שלטענת הקבוצה גרמו להדחתה מהליגה. בעונת 2018/2019 לא התחרתה הקבוצה באף מסגרת, ובמאי 2019 קבע בית המשפט כי על ההתאחדות להחזיר את הקבוצה לליגה הרביעית. בספטמבר 2021 התפרקה הקבוצה עקב חדלות פירעון כלכלית.
הערות שוליים

↑  EFE / IUSPORT, El Juez ordena incluir al Real Burgos en Tercera la próxima temporada, IUSPORT: EL OTRO LADO DEL DEPORTE (בספרדית)
רות הנדלר

| --- | --- |

רות הנדלר
 לידה:  4 בנובמבר 1916 דנוור, ארצות הברית 
 פטירה:  27 באפריל 2002 (בגיל 85) סנטורי סיטי, ארצות הברית 
 שם לידה:  Ruth Marianna Moskowickz 
 מדינה:  ארצות הברית ארצות הברית
 מקום קבורה:  בית הקברות הילסייד ממוריאל פארק 
 מקום מגורים:  דנוור, קליפורניה 
 ידועה בשל:  ממציאת בובת הברבי
 השכלה:  אוניברסיטת קליפורניה בלוס אנג'לס  אוניברסיטת דנבר 
 בן או בת זוג:  אליוט הנדלר (1 בינואר 1938–27 באפריל 2002) 
 מספר צאצאים:  2 
 פרסים והוקרה:  גביע הכסף לנשות השנה של לוס אנג'לס טיימס (1967) 
 
רות מריאנה הנדלר (באנגלית: Ruth Mosko Handler;‏ 4 בנובמבר 1916, דנוור, קולורדו – 27 באפריל 2002, לוס אנג'לס, קליפורניה) הייתה אשת עסקים יהודייה-אמריקאית, נשיאת חברת הצעצועים "מאטל", הזכורה במיוחד כממציאת בובת הברבי.
ביוגרפיה

נולדה בשם רות מריאנה מוסקו (Ruth Marianna Mosko) בקולורדו שבארצות הברית, לג'ייקוב ואיידה מוסקו (לבית רובנשטיין). הוריה, מהגרים יהודים מפולין, התיישבו בעיר דנוור שבקולורדו. מקולורדו עברה ללוס אנג'לס.
בשנת 1938 נישאה מוסקו לחברהּ מילדות, הממציא האמריקאי-יהודי אליוט הנדלר. למדה עיצוב תעשייתי בקליפורניה, ובמקביל ללימודיה עסקה יחד עם בעלה בין השנים 1939 -1942 בייצור חפצי נוי מזכוכית אקרילית, 
ובין השנים 1942–1944 עסקו בני הזוג בייצור תכשיטי נוי.
ביוגרפיה > חברת מאטל

בעלה של רות אליוט הנדלר, ושותפו לעסקים הרולד "מאט" מטסון, ייסדו בשנת 1945 חברה קטנה לייצור מסגרות לתמונות וקראו לה "מאטל", שהיה שילוב של שמותיהם הפרטיים. בשלב מאוחר יותר הם החלו לייצר ריהוט לבתי בובות משיירי חומר שנותרו בתהליך ייצור המסגרות, ועד מהרה הפכה מכירת הריהוט לבתי הבובות רווחית יותר ממכירת המסגרות, והחברה התמקדה במוצרים אלה ובכלי מוזיקה. מוצר הלהיט הראשון של החברה היה יוקולילי זעיר.
בני הזוג היו בעלי החברה עד לשנת 1963, אז החלו מניותיה להיסחר בבורסה של ניו יורק.
בשנת 1955 יזמה רות הנדלר שהייתה סגנית נשיא החברה, קניית זמן פרסום בתוכנית הטלוויזיה של וולט דיסני "מועדון מיקי מאוס", דבר שהביא לחשיפה רחבה של מוצרי החברה לילדים.
רות הנדלר שמה לב כי בתה ברברה עת הייתה ילדה, העדיפה לשחק עם בובות עשויות נייר, להן נתנה תפקידי מבוגרים. הנדלר ביקשה ליצור בובת פלסטיק בעלת גוף מבוגר, אך השותף מטסון סבר כי הבובה לא תימכר. לאחר שבני הזוג הנדלר ביקרו באירופה ראתה הנדלר בחנות בשווייץ בובה ידועה מתוצרת גרמניה בשם "בילד לילי" וקנתה אותה מבלי לדעת שבובה זו כלל לא נועדה לילדים, אלא כחפץ הומוריסטי למבוגרים.
לאחר ששבה לביתה עיצבה בובה על פי המודל של הבובה הגרמנית, וקראה לה "ברבי" על שם בתה. ברבי הוצגה לראשונה בתערוכת הצעצועים בניו יורק ב-9 במרץ 1959, וזכתה להצלחה מיידית והפכה את חברת מאטל לענק עולמי בתחום הצעצועים, עם מפעלי ייצור בצפון אמריקה, אירופה ואסיה. בשלב מאוחר יותר עוצבה בובת זכר בשם קן, כחבר לברבי על שם בנה קנת, וכן חברים נוספים בעולם הבובות של ברבי.
לטענת הנדלר, בשעה שקנתה את הבובה הגרמנית ששימשה השראה לברבי, לא הייתה מודעת ליעודה של בובה זו כבובה למבוגרים. היא סיפרה כי סברה שמשחק של ילדות בבובה בעלת חזה תוסיף לדימוי העצמי של ילדות, אך על הבובה נמתחה ביקורת רבה, בה נטען כי עיצובה מבוסס על פנטזיה של ממדי הגוף הנשי, פרופורציות המותניים והחזה אינן מציאותיות, והמשחק בה עשוי דווקא לפגוע בדימוי העצמי של ילדות. בתגובה לביקורת שינתה חברת מאטל את עיצוב הבובה, תוך הקטנת היקף החזה והגדלת היקף הירכיים.
לאחר הצלחת ברבי גדלה חברת מאטל, תוך שהיא מגוונת את מבחר מוצריה לילדים. בשנת 1968 התמנתה רות הנדלר לנשיאת החברה.
ביוגרפיה > שנותיה המאוחרות

בשנת 1970 אובחנה הנדלר כחולה בסרטן השד ונאלצה לעבור ניתוח לכריתת שדיה. לאחר שהתקשתה למצוא תותבות שדיים טובות, ייצרה הנדלר בעצמה תותבות לשדיה, והיא החליטה להקים חברה משלה לייצור תותבות שדיים, הדומות ככל האפשר לחזה נשי אמיתי, בשם "Nearly Me" ("כמעט אני"). היא מכרה את החברה בשנת 1991.
הנדלר הייתה פעילה בארגוני נשים בארצות הברית שקידמו נשים בעולם העסקים.
הנדלר ובעלה פרשו מניהולה הפעיל של חברת מאטל בשנת 1975, בעקבות ממצאים שהראו על דיווחים כוזבים של החברה לבורסה. בשנת 1978 הורשעה הנדלר במעשי מרמה הקשורים לניהולה את מאטל, ונידונה ל-500 שעות עבודות שירות ולתשלום קנס, אך
עם זאת בני הזוג המשיכו להיות מעורבים בנעשה בחברה והעלו רעיונות חדשים למוצרים. באמצע שנות ה-80 העלתה את הרעיון לקו המוצרים "ברבי והרוקיסטים", ואף הייתה שותפה לכתיבת התסריט לסרט טלוויזיה בנושא זה שיצא ב-1987, "ברבי והרוקרס: לא מהעולם הזה" ("Barbie and the Rockers: Out of this World").
הנדלר נפטרה ב-27 באפריל 2002 בגיל 85 מסיבוכי ניתוח לכריתת סרטן המעי הגס. בעלה, אליוט הנדלר, נפטר ב-21 ביולי 2011.
הערות שוליים

↑  About Barbie, Barbiemedia.com
| --- | --- |
בקרת זהויות :  NLI: 987007308505705171  PLWABN: 9810561004105606  BIBSYS: 9024128  GND: 119263106  ISNI: 0000 0003 9892 9477  LCCN: n94067559  RKD: 244293  SNAC: w6204tmz  VIAF: 74515838   WorldCat (עם VIAF): 74515838
רינלדו קאפלו

רינלדו "דינדו" קאפלו (באיטלקית: Rinaldo "Dindo" Capello; נולד ב-17 ביוני 1964) הוא נהג מרוצי מכוניות מקצועני לשעבר מאיטליה.
במהלך קריירת המרוצים שלו זכה קאפלו 3 פעמים במרוץ 24 השעות של לה מאן ו-5 פעמים במרוץ 12 השעות של סברינג.
קריירה

קאפלו נולד ב-17 ביוני 1964 בעיר אסטי באיטליה. את קריירת המרוצים שלו החל בשנת 1976 במרוצי הקארטינג. את המעבר לקטגוריית המכוניות החד מושביות ביצע בשנת 1983 כאשר החל להשתתף בפורמולה פיאט-אבארת'. בשנת 1990 רשם קאפלו הישג נאה לאחר שזכה באליפות הסופר-טוריסמו האיטלקית כאשר נהג במכונית פולקסווגן גולף. בשנת 1996 זכה בתואר זה שוב הפעם כאשר נהג במכונית האאודי A4. את הפריצה הגדולה שלו ביצע בשנת 1997 לאחר שזכה במרוץ הסיבולת היוקרתי 6 השעות של וללונגה באיטליה כאשר שוב נהג במכונית הפולקסווגן גולף.
בשנת 1998 השתתף קאפלו לראשונה במרוץ 24 השעות של לה מאן כאשר נהג עבור קבוצת גולף-דווידוף במכונית המקלארן F1.
בשנת 1999 חתם קאפלו בקבוצת אאודי ונהג עבורה בשנה זו במרוץ לה מאן אותו סיים במקום הרביעי במכונית האאודי R8R. בשנת 2000 השיג קאפלו את הפודיום הראשון שלו במרוץ לה מאן לאחר שסיים יחד עם צוות הנהגים השותפים לו במקום השלישי במכונית האאודי R8 (מרוצים) החדשה של החברה.
בשנת 2003 רשם את הישגו הגדול ביותר בקריירת המרוצים שלו לאחר שזכה בניצחון בכורה במרוץ לה מאן כאשר התחרה עבור קבוצת בנטלי לצד הנהגים טום קריסטנסן וגיא סמית'. בשנה שלאחר מכן זכה שוב במרוץ הפעם תחת קבוצת אאודי, ובשנת 2008 רשם ניצחון נוסף במרוץ כאשר נהג במכונית האאודי R10 לצד הנהגים השותפים טום קריסטנסן ואלן מקניש.
רינצ'וזאוריה

| רינצ'וזאוריה |
| --- | --- |

תקופה
טריאס 249.7–199.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: רינצ'וזאוריה
שם מדעי
 Rhynchosauria

שלדי זוג סטנאולוריניקוסים (Stenaulorhynchus)
רינצ'וזאוריה (שם מדעי: Rhynchosauria) היא סדרה של זוחלים דיאפסידים נכחדים אשר חיו בתור הטריאס שבתחילת עידן המזוזואיקון, לפני 249.7-199.6 מיליון שנה, ונכחדו לקראת סופה. הם היו קרובים רחוקים של הארכוזאורים ושל הפייטוזאוריים.
בצורתם דמו הרינצ'וזאוריה לזוחלים כבדים בעלי רגליים קצרות מאוד, זנב רחב ופנים רחבים ושטוחים בעלי חורי עיניים גדולים ולסתות בעלות שיניים קדמיות גדולות מאוד, אשר דמו לשיני עכבר או סנאי שככל הנראה עזרו להם לחפור ולהוציא שורשים ופקעות מהאדמה, נתמכות בשרירי צוואר חזקים. הם יכלו להגיע לאורך שני מטרים, אך חלקם היו קטנים יותר.
בתקופתם הם חיו על היבשת הקדומה פנגיאה שנעלמה, והתפרקותה גרמה להכחדה גדולה ולתנאי יובש וכן לתחרות עם טורפים חדשים, כגון דינוזאורים קדומים כמו ההררזאורוס והסטאוריקוזאורוס. אחרוני הרינצ'וזאורים נעלמו בטריאס העליון.
מיון

סוג Colobops?
סוג Eohyosaurus
סוג Howesia
סוג Mesosuchus
סוג Noteosuchus
משפחה Rhynchosauridae
סוג Otischalkia
סוג Rhynchosaurus
סוג Bentonyx
סוג Fodonyx
סוג Langeronyx
סוג Hyperodapedon
סוג Isalorhynchus
סוג Supradapedon
סוג Teyumbaita
סוג Ammorhynchus
סוג Brasinorhynchus
סוג Mesodapedon
סוג Stenaulorhynchus
רוברט רודריגז

| --- | --- |

רוברט רודריגז, 2019
 לידה:  20 ביוני 1968 (בן 56) סן אנטוניו, טקסס, ארצות הברית
 שם לידה:  Robert Anthony Rodríguez 
 מדינה:  ארצות הברית 
 תקופת הפעילות:  מ-1991 
 מקום לימודים:  Moody College of Communication  התיכון הקתולי סנט אנתוני  אוניברסיטת טקסס באוסטין  St. Anthony Catholic School 
 בן או בת זוג:  אליזבת אוולאן (1990–2006)   רוז מק'גוון (2007–2009) 
 צאצאים:  Racer Rodriguez, Rhiannon Rodriguez, Rogue Rodriguez, Rocket Rodriguez, רבל רודריגז 
 פרסים והוקרה:  Sundance Audience Award: U.S. Dramatic (1993)  פרס דקל הזהב (2005)  פרס דב הזהב (1999)  פרס ALMA  פרס אינדפנדנט ספיריט  פרס סטלייט  פסטיבל הקולנוע בקאן 
 http://www.troublemakerstudios.com/
 פרופיל ב-IMDb
 
רוברט אנתוני רודריגז (בספרדית: Robert Anthony Rodriguez; נולד ב-20 ביוני 1968) הוא במאי קולנוע, תסריטאי, מפיק ומוזיקאי אמריקאי.
את פריצתו כבמאי ערך בסרטו הראשון באורך מלא, "אל מריאצ'י", משנת 1992, שעלילתו נמשכה בשני סרטי המשך: "דספרדו" ו"היו זמנים במקסיקו", שמשלימים את טרילוגיית מקסיקו. עם שאר סרטיו המשמעותיים נמנים סרטי "ספיי קידס" והסרט "עיר החטאים".
שיתופי פעולה

רודריגז ידוע בשיתופי הפעולה שלו עם קוונטין טרנטינו: לעיתים הם מופיעים האחד בסרטיו של השני, לעיתים מביימים יחד והם נוהגים לסייע האחד לשני במיזמיהם הקולנועיים.
רודריגז אף נוהג לשתף פעולה עם שחקנים מסוימים באופן קבוע, למשל עם סלמה הייק, אנטוניו בנדרס ודני טרחו, ועם יוצרים אחרים, כמו קווין ויליאמסון, שאת "סיוט בחדר המורים" שכתב, רודריגז ביים, ושאתו עבד ביצירת קטעי הווידאו לסרט המזויף "Stab" שהופיע כחלק מהעלילה של הסרט "צעקה 2".
חיים אישיים

רודריגז היה נשוי לאליזבת אוולין, מפיקה שהפיקה את רוב סרטיו במשך 16 שנה עד שהם התגרשו בשנת 2006. יש להם חמישה ילדים.
פילמוגרפיה

"Bedhead" ‏(1991)
אל מריאצ'י (1992)
"Roadracers" ‏ (1994)
דספרדו (1995)
ארבעה חדרים (1995)
מצאת החמה עד צאת הנשמה (1996)
סיוט בחדר המורים (1998)
ספיי קידס (2001)
ספיי קידס 2: אי החלומות האבודים (2002)
ספיי קידס 3: סוף המשחק (2003)
היו זמנים במקסיקו (2003)
עיר החטאים (2004)
הרפתקאות שרקבוי ולבהגירל בתלת-מימד (2005)
פלאנט טרור (2007)
מצ'טה (2010)
ספיי קידס 4: כל הזמן שבעולם (2011)
עיר החטאים: עלמה להרוג (2014)
אליטה: מלאך קרב (2019)
גיבורים זה אנחנו (2020)
המהפנט (2023)
ספיי קידס: ארמגדון (2023)
100 שנים - הסרט שאתם לא תראו (2115)
פילמוגרפיה > טלוויזיה

הספר של בובה פט (2021)
הערות שוליים

1 2  Peter Broderick, Robert Rodriguez’s Garage Movie, Filmmaker
↑  Analyzing El Mariachi, Micro Budget Features
| --- | --- |
בקרת זהויות :  NLI: 987007355752905171  PLWABN: 9810573832905606  BIBSYS: 90920579  BNE: XX1027419  BnF: cb13478799g (data)  CANTIC: a1014772x  GND: 119406284  ISNI: 0000 0001 2095 722X  LCCN: n2006087061  MusicBrainz: d3883e2f-691d-48eb-92a6-770c1dcd98d9  NDL: 00515840  NKC: js20050725016  NLK: KAC200704003  NTA: 15674080X  RERO: 02-A012340035  SNAC: w6fk6180  SUDOC: 060800097  ULAN: 500474556  VIAF: 19828874   WorldCat (עם VIAF): 19828874 
רודריגז בהקרנת הבכורה של "גריינדהאוס" (אנ') באוסטין, טקסס. צולם במרץ 2007
רבי שמעון בן עקשיא

רבי שמעון בן עקשיא היה תנא שזמנו אינו ידוע, יש המשערים שהיה בזמן התנא בן עזאי.
במשנה הוא מופיע פעם אחת בלבד. מאמרו במשנה עוסק בהבדל בין זקנים העוסקים בתורה לבין אלו שאינם.
זהותו

ייתכן שהיה אחיו של רבי חנניה בן עקשיא - תנא שאף הוא מופיע במשנה פעם אחת בלבד וגם זמנו שלו אינו ידוע.
יש משערים שרבי שמעון היה בדור הרביעי לתנאים (ראשית המאה ה-2 לספירה). אך ההוכחה אינה חד-משמעית.
מאמרו במשנה

דבריו במשנה: ”"רבי שמעון בן עקשיא אומר, זקני עם הארץ, כל זמן שמזקינין, דעתן מיטרפת עליהן, שנאמר "מסיר שפה לנאמנים וטעם זקנים ייקח". אבל זקני תורה אינן כן, אלא כל זמן שמזקינין, דעתן מתיישבת עליהן, שנאמר "בישישים חכמה ואורך ימים תבונה"”.
כלומר זקנים העוסקים בתורה גם בזקנותם זוכים ליישוב הדעת, לעומת זקנים עמי ארצות, שדעתם נטרפת עליהם.
בתלמוד (מסכת שבת דף קנב עמוד א) מובאת מימרא זהה מאד לדבריו של רבי שמעון בן עקשיא, אך היא מובאת כברייתא ולא כמשנה ומובאת בשם רבי ישמעאל ברבי יוסי: ”"רבי ישמעאל ברבי יוסי אומר: תלמידי חכמים, כל זמן שמזקינין - חכמה נתוספת בהם, שנאמר: בישישים חכמה וארך ימים תבונה. ועמי הארץ, כל זמן שמזקינין - טפשות נתוספת בהן, שנאמר מסיר שפה לנאמנים וטעם זקנים יקח"”.
רבי תחליפא בר מערבא

| --- | --- |
 תקופת הפעילות:  הדור השלישי לאמוראים
 השתייכות:  אמוראי ארץ ישראל
 רבותיו:  רבי אבהו
 
רב תחליפא בר מערבא היה אמורא ארצישראלי מראשוני הדור השלישי. הוא זכה לשנות ברייתות לפני רבי יוחנן כמובא במסכת מנחות: "בעי רבי יוחנן, תנא ליה רב תחליפא ממערבא (ויש גורסים בר מערבא)...", אך עיקר ישיבתו הייתה לפני רבי אבהו.
היה נוסע באופן תדיר לבבל. על פי הרב אהרן היימן נקרא בשם "בר מערבא" ("בן ארץ ישראל", שכונתה כך בפי אמוראי בבל, משום שמיקומה ממערב לבבל) כדי להבדילו מרב תחליפא הבבלי.
ראו גם

נחותי
הערות שוליים

↑  תלמוד בבלי, מסכת מנחות, דף י"ד
↑  תלמוד בבלי, מסכת גיטין, דף נ"ב, עמוד ב', מסכת סוטה, דף כ"ז, עמוד א', מסכת בבא קמא, דף ל"ג, עמוד ב' ועוד
↑  תלמוד בבלי, מסכת כתובות, דף ח', עמוד א'
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
ערך זה הוא קצרמרבנושא רבנים. אתם מוזמנים לתרום לוויקיפדיה ו.
רינן חיים

| --- | --- |
אין תמונה חופשית
 לידה:  9 באפריל 1969 (בן 55)
 מדינה:  ישראל
 תקופת הפעילות:  מ-1997
 עיסוק:  שחקן
 מקום לימודים:  יורם לוינשטיין
 פרופיל ב-IMDb
רינן חיים (נולד ב-9 באפריל 1969) הוא שחקן טלוויזיה וקולנוע ישראלי.
ביוגרפיה

רינן למד משחק בבית ספר למשחק של יורם לוינשטיין.
בשנת 1997 שיחק בסדרת הטלוויזיה "מרחב ירקון״ בתפקיד ג'קי. באותה השנה גם שיחק בסדרת הטלוויזיה "כחול עמוק" גילם את שלומי.
בשנת 1998 הופיע בסרט "קרקס פלשתינה" בתור לוגאסי. באותה השנה גם שיחק בסרט ההוליוודי "הבריחה מערב הסעודית" בתפקיד סם השקט.
בשנת 1999 הופיע בסדרת הטלוויזיה "אגוז" שיחק את מחמוד. באותה השנה גם השתתף בסדרת הטלוויזיה ״כל העולם במה״ ששודרה בערוץ הילדים, בה גילם את חייל בריון. בנוסף באותה השנה גם שיחק בסרט ההוליוודי "Delta Force One" בתפקיד ארכאולוג.
בשנת 2000 התארח בפרק הראשון של העונה השנייה של סדרת הנוער ששודרה בערוץ הילדים "החבר'ה הטובים" גילם את ויקטור. באותה השנה התארח גם בעונה השלישית בסדרה הקומית של ערוץ 2 "שמש" בתור שחקן. כמו כן באותה השנה גם הופיע בסרט הפשע "הבולשת חוקרת" בתור מומי. בנוסף באותה השנה הופיע גם בסרט "פרא".
בשנים 2000–2005 השתתף בסדרת דרמת הפשע של ערוץ 2 "זינזאנה" גילם את אשר עטיה.
בשנת 2001 השתתף בסרט "חמש דקות בהליכה" בתפקיד יונה מלול.
בשנת 2003 שיחק בסדרה "צימרים" ששודרה בערוץ הראשון גילם את יהושע.
בשנת 2004 הופיע בסדרה "שלווה" בתפקיד פציינט.
בשנת 2005 שיחק בסדרת הטלוויזיה של הערוץ הראשון "כתב פלילי" בתור שומר ראש שאקי.
בשנת 2006 השתתף בסדרה הקומית "זומזום" ששודרה בערוץ הילדים בחברת הכבלים של yes, גילם את דמותו של אסף.
בשנת 2009 הופיע בסרט "נתיב המזלות".
בשנת 2010 הופיע בסרט "כבוד" בתור שומר ראש.
בשנת 2022 שיחק בסרט "שער הפרחים" בתפקיד קצב.
רינן השתתף בהצגות: "קן הקוקיה" (תיאטרון הבימה), "אנטיגונה" (תיאטרון הרצליה), "הנשים האבודות מטרויה", "שלגיה ושבעת הגמדים" (תיאטרון הפרינג'), "מרד המתים", ו"רביזור" (תמונע).
הערות שוליים

↑  ארכיון חיים רינן | 3rd Ear Online Store, באתר third-ear.com
↑  רינן חיים, באתר archive.habima.co.il
1 2 3  רינן חיים,, באתר www.habama.co.il
↑  תיאטרון - מרד המתים, באתר www.habama.co.il
↑  מיכל בעדני, מערכת עכבר און-ליין, שחקנים חיים בארונות קבורה, באתר הארץ, 1 בנובמבר 2007
↑  רביזור, באתר www.tmu-na.org.il
רינצ'וסיקליים

| רינצ'וסיקליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: רינצ'וסיקליים
שם מדעי
 Rhynchocyclidae ‏ברלפש, 1907

Myiornis ecaudatus
רינצ'וסיקליים (שם מדעי: Rhynchocyclidae) היא משפחת ציפורי שיר, מיערות דרום ומרכז אמריקה - ממקסיקו עד ארגנטינה. בעבר הם נחשבו לחלק ממשפחת הטירניים הגדולה, אך על פי מחקרים שונים הועברו למשפחה נפרדת. ואולם הרבה חוקרים ממשיכים לשייך אותם למשפחת הטירניים.
משפחה זו חיה ביערות הגשם של אמריקה הדרומית בין העלים ביער ומיניה בעלי גוף קטן, ראשים עם עיניים גדולות מאוד ומקור קצר ודק. הם צבעוניים, ברובם בגווני ירוק וצהוב והם מצייצים בקול חזק. הם טורפים חרקים קטנים שעפים לידם וחוטפים אותם בזריזות מהענפים.
מיון

משפחה רינצ'וסיקליים (Rhynchocyclidae)
תת-משפחה Pipromorphinae
סוג Mionectes
סוג Leptopogon
סוג Pseudotriccus
סוג Corythopis
סוג Phylloscartes
תת-משפחה Rhynchocyclinae
סוג Rhynchocyclus
סוג Tolmomyias
תת-משפחה Todirostrinae
סוג ומין יחיד Taeniotriccus andrei
סוג Cnipodectes
סוג Todirostrum
סוג Poecilotriccus
סוג Myiornis
סוג Hemitriccus
סוג ומין יחיד Atalotriccus pilaris
סוג Lophotriccus
סוג Oncostoma
רינפוצ'ה

רינפוצ'ה (בכתב טיבטי: རིན་པོ་ཆེ) הוא תואר כבוד בשפה הטיבטית. משמעותו המילולית היא "יקר/ת ערך". התואר יכול להתייחס לאישיות, מקום או דבר.
המילה מורכבת משלושה חלקים: rin (ערך), po (סיומת ההופכת את התואר לשם עצם), chen (גדול).
המילה משמשת בבודהיזם הטיבטי כתואר כבוד בעת פנייה ללאמות ומורי דהרמה מבוגרים, מכובדים ובולטים, כמו גם לאלו המוכרים כגלגול נשמות של דמויות בולטות מהעבר. הביטוי משמש גם כינוי כבוד לאבות מנזר של מנזרים בודהיסטים.
רשימה של רינפוצ'ה ידועים

גייאלווה רינפוצ'ה (כינויו של הדלאי לאמה הנוכחי בפי הטיבטים)
קאלו רינפוצ'ה
סוג'יאל רינפוצ'ה
טולקו אורגיאן רינפוצ'ה
ראו גם

טולקו – אישיות המוכרת כלידה מחדש של מתרגל/ת במסורת הבודהיזם הטיבטי.
הר קאילאש – נקרא לעיתים קרובות בשפה הטיבטית גאנג רינפוצ'ה עקב קדושתו.
רבי שמעיה

רבי שמעיה היה מחכמי צרפת במאה ה-11 ובתחילת המאה ה-12,
היה תלמידו המובהק של רש"י, וגם קרוב משפחתו. על פי רבנו תם היה חותנו של אחיו, וככל הנראה מדובר ברשב"ם. רש"י מכנה את רבי שמעיה "אחינו שמעיה" ומספר שבזכות לימודם המשותף בספר יחזקאל שינה ותיקן אחד מפירושיו. אברהם עפשטיין כינה אותו "מזכירו" ו"סופרו" של רש"י. תקופה ארוכה ישב בטרויש עירו של רש"י, וגם לאחר שעזב שמר על קשר עם רבו באמצעות מכתבים. בנו ר' משה ערך את ספר האורה.